62024CO0827_INF
Sklep Sodišča (deveti senat) z dne 2. septembra 2025 –Direct Line Inox Impex in drugi
(Zadeva C‑827/24)
„Predhodno odločanje – Člen 99 Poslovnika Sodišča – Odgovor, o katerem je mogoče jasno sklepati iz sodne prakse – Skupna trgovinska politika – Protidampinške dajatve – Uvoz brezšivnih cevi iz nerjavnega jekla s poreklom iz Kitajske, hladno vlečenih v Indiji – Uredba (EU) 2016/1036 – Člen 13(1) – Izogibanje – Izključitev – Bistvena sprememba – Carinska unija – Uredba (EU) 952/2013 – Carinski zakonik Unije – Člen 60(2) – Pridobitev porekla blaga – Primarno pravilo, ki izključuje spremembo porekla vroče dodelanih jeklenih cevi po njihovi hladni predelavi“
Skupna trgovinska politika – Zaščita pred dampingom – Izogibanje – Izključitev – Hladna obdelava brezšivnih železnih ali jeklenih cevi s poreklom iz Kitajske v Indiji – Poreklo blaga – Določitev – Bistvena predelava ali obdelava – Ugotovitev Evropske komisije o bistveni predelavi navedenih proizvodov – Zadnja bistvena, gospodarsko upravičena predelava ali obdelava, s katero se tem izdelkom dodeli indijsko poreklo
(Uredbi Evropskega parlamenta in Sveta št. 952/2013, člen 60(2), in 2016/1036, člen 13(1))
(Glej točke od 22 do 31.)
Izrek
Člen 13(1) Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije, in člen 60(2) Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije
je treba razlagati tako, da
hladna obdelava brezšivnih železnih ali jeklenih cevi s poreklom iz Kitajske v Indiji, za katero je Evropska komisija ugotovila, da je znatno preoblikovala te proizvode, ker je nepovratno spremenila njihove bistvene značilnosti, pomeni spremembo, ki izključuje uporabo člena 13(1) Uredbe 2016/1036, in „zadnjo bistveno gospodarsko upravičeno predelavo ali obdelavo“ v smislu člena 60(2) Uredbe št. 952/2013, kar daje navedenim proizvodom indijsko poreklo.